जेई से मारपीट करने वालों को अरेस्ट किया जाए:राजिंदर
जलसप्लाई और सेनिटेशन विभाग के जे.ई. सुखविन्दर सिंह की मारपीट करने वाले व्यक्तियों विरुद्ध पुलिस की तरफ से कार्यवाही किये जाने के रोष स्वरूप अलग अलग संगठनों द्वारा आज जलालाबाद शहर के बाजारों में मार्च निकाल कर रोष प्रकट किया गया।
संगठनों के नेताओं और वर्करों में भारी रोष के चलते बड़ी संख्या में सभा रोष धरने का रूप धारण कर गई और नारेबाजी करते हुए संगठनों के नेता और वर्कर बाजारों में से रोष मार्च करते स्थानीय डी.एस.पी. दफ्तर पहुंचे। डीएसपी अशोक शर्मा ने विश्वास दिलाया कि जेई सुखविन्दर सिंह की मारपीट करन वालों खिलाफ बनती कार्रवाई की जाएगी। इस दौरान डीएसपी अशोक शर्मा ने मौके पर एसएचओ तेजिन्दर सिंह थाना सिटी को मौके पर बुला कर जेई की मारपीट करने वाले व्यक्तियों विरुद्ध कार्यवाही करने के आदेश दिए। जल सप्लाई और सेनिटेशन विभाग में काम करती सभी कैटेगरी के कर्मचारियों की ज्वाइंट एक्शन कमेटी का गठन किया गया। इस दौरान संगठनों द्वारा यह फैसला किया गया कि दो दिन बाद आगे वाली मीटिंग करके स्थिति का जायज़ा ले कर यदि इंसाफ मिला तो अगले संघर्ष की रूप रेखा तैयार की जाएगी। इस मौके पहुंचे कर्मचारी यूनियनों के प्रतिनिधियो में जेई एसोसिएशन से रजिन्दर कुमार सचदेवा, कुलविन्दर सिंह, गुरमीत सिंह, गुरप्रीत सिंह, हरबंस सिंह, प.स.स.फ. और मिनिस्ट्रियल नेता हरभजन सिंह खुंगर आदि मौजूद थे।।(मदान)
डीएसपी अशोक कुमार शर्मा बातचीत करते हुए संगठन सदस्य।
awa_Deva hin_Deva hin_Deva awa_Deva